Държавен вестник, бр. 38, 2010 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  38
Член 13
В края на чл. 36 на конвенцията се добавя 
нова точка 3, която гласи следното:
„3. По всички дела в дадено отделение или 
в голямото отделение комисарят по правата на 
човека на Съвета на Европа може да представя 
писмени становища и да участва в разглеждане 
на делата.“
Член 14
Член 38 на конвенцията се изменя и допълва, 
както следва:
„Член 38
Разглеждане на делото
Съдът разглежда делото съвместно с пред­
ставителите на страните и когато е необходимо, 
предприема разследване, за чието ефективно 
осъществяване заинтересуваните високодого­
варящи страни са длъжни да създават всички 
необходими условия.“
Член 15
Член 39 на конвенцията се изменя и допълва, 
както следва:
„Член 39
Приятелско уреждане на спора
1. На всяка фаза на производството съдът 
може да се постави на разположение на за­
интересуваните страни с оглед постигане на 
приятелско уреждане на спора на основата на 
спазване правата на човека, както те са опре­
делени в конвенцията и в протоколите към нея.
2. Процесуалните действия, извършени на 
основание точка 1, са поверителни.
3. В случай на постигане на приятелско 
споразумение съдът заличава делото от списъка 
чрез решение, което се ограничава до кратко 
изложение на фактите и на постигнатото спо­
разумение.
4. Решението по точка 3 се изпраща на 
Комитета на министрите, който следи за 
изпълнението на условията на приятелското 
споразумение по спора, така както са изложени 
в даденото решение.“
Член 16
Член 46 на конвенцията се изменя и допълва, 
както следва:
„Член 46
Задължителна сила и изпълнение на реше­
нията
1. Високодоговарящите страни се задължават 
да изпълняват окончателното решение на Съда 
по всяко дело, по което те са страна.
2. Окончателното решение на съда се изпра­
ща на Комитета на министрите, който следи 
за неговото изпълнение.
3. Ако Комитетът на министрите счита, че 
контролът върху изпълнението на окончателно 
решение се препятства поради затруднение при 
тълкуването на решението, той може да отнесе 
въпроса до съда за неговото тълкуване. Реше­
нието за отнасяне на въпроса до съда изисква 
мнозинство от две трети от представителите, 
имащи право да заседават в комитета.
4. Ако Комитетът на министрите счита, че 
високодоговаряща страна отказва да изпълни 
окончателно решение по дело, по което тя е 
страна, той може след отправяне на формално 
уведомление до тази страна и с решение, прието 
от мнозинство от две трети от представители­
те, имащи право да заседават в комитета, да 
отправи до съда въпроса дали тази страна е 
изпълнила задължението си по точка 1.
5. Ако съдът установи нарушение по точка 
1, той връща делото на Комитета на мини­
стрите за разглеждане на мерките, които да 
бъдат предприети. Ако съдът не установи 
нарушение по точка 1, той връща делото на 
Комитета на министрите, който приключва 
разглеждането на делото.“
Член 17
Член 59 на конвенцията се изменя и допълва, 
както следва:
1. Добавя се нова точка 2 със следния текст:
„2. Европейският съюз може да се присъе­
дини към тази конвенция.“
2. Точки 2, 3 и 4 стават съответно точки 
3, 4 и 5.
Заключителни и преходни разпоредби
Член 18
1. Този протокол е открит за подписване 
от държавите – членки на Съвета на Европа, 
подписали конвенцията, които могат да изразят 
съгласието си да бъдат обвързани чрез:
а) подписване без резерва за последваща 
ратификация, приемане или утвърждаване; или
b) подписване при условие за ратификация, 
приемане или утвърждаване, последвано от 
ратификация, приемане или утвърждаване.
2. Ратификационните документи или до­
кументите за приемане или утвърждаване се 
депозират при Генералния секретар на Съвета 
на Европа.
Член 19
Този протокол влиза в сила на първия ден 
от месеца след изтичане на тримесечен период 
от датата, на която всички държави – страни 
по конвенцията, са изразили съгласие за об­
вързване с протокола в съответствие с разпо­
редбите на чл. 18.
Член 20
1. От датата на влизане в сила на този 
протокол неговите разпоредби се прилагат към 
всички жалби, висящи пред съда, както и към 
всички решения, чието изпълнение се следи 
от Комитета на министрите. 
2. Новият критерий за допустимост, добавен 
от чл. 12 на този протокол в чл. 35, точка 3b 
на конвенцията, няма да се прилага към жалби, 
обявени за допустими преди влизането в сила